Nogle Luteokoboltsalte, deres Fremstilling og Omsætninger. 599 



nærmere end Ammoniak. I det hele taget opfører Luteoradikalet 

 sig ganske som et trivalent Alkalimetal. Da jeg ikke tvivler om, 

 at Hydroxydet ved en hurtigere Fældning kan faas fuldstændig 

 rent, vilde det derfor være meget ønskeligt, om en Mand med 

 nogen Øvelse i thermokemiske Arbejder, og som tillige havde 

 et Platinkalorimeter til Raadighed, vilde bestemme Neutralisations- 

 varmen. Al foretage blot en Analyse med mit Præparat, var 

 der naturligvis ingen Mening i, men jeg liaaber at kunne gøre 

 det med et andet inden ret lænce. 



Endnu skal jeg blot anføre, at jeg foruden de allerede an- 

 førte Forbindelser har fremstillet adskillige andre. Formiatet 

 faas saaledes af Sulfatet og Blyformiat. Det har 2 Mol. Vand, er 

 henflydende, overordentlig lelopløseligt i Vand og temmelig let- 

 opløseligt i Methylalkohol; i absolut Æthylalkohol er det der- 

 imod tungtopløseligt. Det krystalliserer i Former, der minde 

 om Kloratets, men som i Størrelse og Glans endog overgaar 

 disse. — Paa samme Maade faas det smørsure Salt, der siet 

 ikke vil krystallisere af Vand, da Opløsningen tørrer ind til en 

 gummiagtig Masse. Det opløses i alle Alkoholerne indtil C, 

 inklusive, men fældes af disse Opløsninger — skønt meget 

 ufuldstændig — af de sammensatte Ætherarter som en Olie. 



Ogsaa Acetatsulfat og Formiatsulfat mener jeg at have frem- 

 stillet; men da Koboltindholdet i de tørre Salte efter Beregningen 

 skal ligge saa nær ved Sulfatets, at en Koboltbestemmelse (som 

 jeg ganske vist har gjort, men ikke faaet videre god) intet vilde 

 bevise, maa jeg udsætte videre Meddelelser til senere. Begge 

 de nævnte Salte laale ikke Omkrystallisation af Vand og næppe 

 heller en Vadskning med Vinaand. Det første gælder ligeledes 

 om et ret letopløseligt Dobbeltsalt af Luteosulfat og Ammonium- 

 sulfat, som man meget hyppig støder paa, men som vanskelig 

 faas tilstrækkelig rent. Det indeholder i hvert Tilfælde under 



45 



